sagorsarker/bangla-wikipedia huggingface dataset:
টি. এ. ইলুমালাই

টি. এ. ইলুমালাই ভারতের তামিলনাড়ুর একজন রাজনীতিবিদ। তিনি ২০১৬ সালের তামিলনাড়ু বিধানসভা নির্বাচনে পুনামল্লি আসন থেকে সর্বভারতীয় আন্না দ্রাবিড় মুনত্রা কাজগম রাজনৈতিক দলের সদস্য হিসাবে ষোড়শ তামিলনাড়ু বিধানসভায় নির্বাচিত হয়েছিলেন। 
মুখ্যমন্ত্রী এডাপাদি কে পলান্নস্বামীর সমর্থন প্রত্যাহার করে এবং বিদ্রোহী নেতা টিটিভি ধীনকরণের অনুগত হয়ে তাঁর দল আম্মা মাক্কাল মুন্নেত্র কড়গমে যোগ দিয়েছিলেন বলে ১৮ জন সদস্যের সাথে তাকেও স্পিকার পি. ধনপাল অযোগ্য ঘোষণা করেছিলেন।
এস. গুণসেকরন (এআইএডিএমকে রাজনীতিবিদ)

এস. গুণসেকরন একজন ভারতীয় রাজনীতিবিদ এবং তিরুপ্পুর দক্ষিণ আসন থেকে ১৫তম তামিলনাড়ু বিধানসভার সদস্য। তিনি সর্বভারতীয় আন্না দ্রাবিড় মুন্নেত্র কাজগম পার্টির প্রতিনিধিত্ব করেন।
সাইবোল্ডের পাইন্না সাপ

সাইবোল্ডের পাইন্না সাপ "(Ferania sieboldii)," এছাড়াও এটি সাধারণভাবে সাইবোল্ডের কর্দমাক্ত সাপ এবং সাইবোল্ডের মসৃণ জলজ সাপ নামে পরিচিত, পেছনে বিষদাঁতযুক্ত সাপের হোমালোপসিডে পরিবারের একটি বিষপূর্ণ প্রজাতি। এর প্রজাতিগুলি এশিয়ার স্থানীয়।
সাপটির প্রজাতিগত নাম, সাইবোল্ডি এবং সাধারণ নাম সাইবোল্ডের পাইন্না সাপ, উভয়ই জার্মান উদ্ভিদবিদ এবং চিকিৎসক ফিলিপ ফ্রাঞ্জ ভন সাইবোল্ডের সম্মানে রাখা হয়েছে। 
"এফ সাইবোল্ডি" বাংলাদেশ, উত্তর ভারত এবং পশ্চিম মালয়েশিয়ায় পাওয়া যায়।
"এফ সাইবোল্ডির" পছন্দসই প্রাকৃতিক আবাসস্থল হল মিঠা পানির জলাভূমি। 
"এফ সাইবোল্ডির" পৃষ্ঠীয় দিকে অজগরের অনুরূপ একটি বৃহৎ রংয়ের দাগ রয়েছে, কিন্তু নাসার উপরে এর নাসারন্ধ্র এদের মধ্যে পার্থক্য করে, যা তার জলজ জীবনযাত্রাকে সহায়তা করে। এর ঠোঁটের গর্তও নেই। 
সাপটি (লেজসহ) মোট দৈর্ঘ্য অর্জন করতে পারে। এই দৈর্ঘ্যের একটি মহিলা সাপের লেজ ছিল দীর্ঘ। 
"এফ সাইবোল্ডি" জরায়ুজ।
প্রফুল্লকুমার সরকার

প্রফুল্লকুমার সরকার (১৮৮৪ – ১৩ এপ্রিল ১৯৪৪) ছিলেন বাংলার খ্যাতনামা সাংবাদিক। তিনি আনন্দবাজার পত্রিকা গোষ্ঠীর অন্যতম প্রতিষ্ঠাতা। ১৯৪১ খ্রিস্টাব্দে হতে আজন্ম পত্রিকাটির সম্পাদকও হয়েছিলেন।
প্রফুল্লকুমার সরকারের জন্ম ১৮৮৪ খ্রিস্টাব্দের অবিভক্ত বাংলার অধুনা বাংলাদেশের কুষ্টিয়া জেলার কুমারখালিতে। পিতা প্রসন্নকুমার সরকার। তার পড়াশোনা শুরু হয় পাবনা জিলা স্কুলে। তারপর কলকাতার জেনারেল অ্যাসেমব্লিজ ইনস্টিটিউশনে তথা বর্তমানের স্কটিশ চার্চ কলেজে। এই কলেজ থেকে ১৯০৫ খ্রিস্টাব্দে বাংলায় প্রথম স্থান অধিকার করে বি.এ পাশ করেন এবং বঙ্কিম পদক পান। ১৯০৮ খ্রিস্টাব্দে বি.এল পাশ করেন।
আইন পাশের পর তিনি কিছু দিন বর্তমানে বাংলাদেশের ফরিদপুরে ও বিহারের বর্তমানে ঝাড়খণ্ডের ডালটনগঞ্জে বর্তমানে মেদিনীনগরে ওকালতি করেন। পরে ওড়িশা র ঢেঙ্কানল রাজপরিবারের গৃহশিক্ষক হন এবং ক্রমে দেওয়ানপদ লাভ করেন। এরপর বন্ধু সুরেশচন্দ্র মজুমদারের আহ্বানে ও সহযোগিতায় জাতীয়তাবাদী পত্রিকা আনন্দবাজার পত্রিকার প্রতিষ্ঠা করেন। (প্রথম প্রকাশ ১৩ মার্চ ১৯২২, দোল পূর্ণিমার দিন)। ১৯২২ খ্রিস্টাব্দের ৯ সেপ্টেম্বর তিনি বাঘা যতীনের জীবনী ও তার বিষয়ে সম্পাদকীয় মন্তব্য প্রকাশ করে কারারুদ্ধ হন। ১৯৪১ খ্রিস্টাব্দে হতে আমৃত্যু তিনি আনন্দবাজার পত্রিকার সম্পাদক ছিলেন। নিয়মিত সাহিত্যচর্চা করতেন। কথা ও প্রবন্ধ সাহিত্যে তার রচনা উল্লেখযোগ্য। রচিত গ্রন্থগুলি হলো:
বঙ্গীয় সাহিত্য পরিষদের সঙ্গে তিনি ঘনিষ্ঠভাবে যুক্ত ছিলেন।
তার স্ত্রী নির্ঝরিণী দেবী (১৮৯৪ - ১৯৬৩) ছিলেন একজন লেখিকা ও কংগ্রেসকর্মী। তিনিও স্বদেশী আন্দোলনে অংশ নিয়ে কারারুদ্ধ হন ১৯৩০ এবং ১৯৩২ খ্রিস্টাব্দে। এদের সুযোগ্য পুত্র অশোক কুমার সরকার (১৯১২ - ১৯৮৩) ১৯৫৭ খ্রিস্টাব্দে আনন্দবাজার পত্রিকা গোষ্ঠীর প্রধান হন।
খ্যাতনামা বাঙালি সাংবাদিক-সম্পাদক প্রফুল্লকুমার সরকার ১৯৪৪ খ্রিস্টাব্দের ১৩ এপ্রিল কলকাতায় প্রয়াত হন। তার মৃত্যুর পর কলকাতা মহানগরীতে আনন্দবাজার পত্রিকা গোষ্ঠীর কার্যালয় সংলগ্ন রাজপথের নামকরণ হয় প্রফুল্ল সরকার স্ট্রিট।
এশিমা ওহাসি সেতু

এশিমা ওহাসি সেতু পূর্ববর্তী টানা সেতুতে প্রতিস্থাপিত হয়েছিল, যেহেতু প্রায় ৭ থেকে ৮ মিনিটের জন্য জাহাজ অতিক্রমের কারণে প্রায়শই যান চলাচল বাধাগ্রস্ত হত, তাই কেবল ১৪ টনের নিচে বড় যানবাহনকেই অনুমতি দেওয়া হয়েছিল এবং দিনে কেবল ৪০০০ যানবাহন এটি অতিক্রম করতে পারে।
পি. গণেশন

পি. গণেশন একজন ভারতীয় রাজনীতিবিদ এবং উথিরামেরুর আসন থেকে ১৪তম তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
২০১৬ সালের নির্বাচনে এই আসন থেকে কে.সুন্দর জয়ী হয়েছিলেন।
চীনের গ্রহানুসন্ধান কর্মসূচি

চীনের গ্রহানুসন্ধান কর্মসূচি (, সংক্ষেপে PEC; "চুংকুও শিংশিং থানছে"), যা থিয়েনওয়েন () নামেও পরিচিত, চীনের জাতীয় মহাকাশ প্রশাসন কর্তৃক পরিচলিত স্বয়ংক্রিয় যন্ত্রচালিত আন্তর্গ্রহ মহাকাশযাত্রা কর্মসূচি। এই কর্মসূচিটির উদ্দেশ্যে সৌরজগতের গ্রহগুলি অনুসন্ধান করে তথ্য আহরণ করা। মঙ্গল গ্রহ অনুসন্ধানের মাধ্যমে কর্মসূচিটি শুরু হয়। ভবিষ্যতে এটিকে বৃহস্পতি গ্রহ ও আরও অন্যান্য গ্রহে সম্প্রসারিত করার পরিকল্পনা আছে।
প্রাথমিক পর্যায়ে এই কর্মসূচিটি চীনের মঙ্গলগ্রহ অভিযান নামে পরিচিত ছিল। পরবর্তীতে ২০২০ সালের এপ্রিল মাসে ঘোষণা দেওয়া হয় যে এর নাম চীনের গ্রহানুসন্ধান কর্মসূচি। কর্মসূচির অন্তর্গত ধারাবাহিক অভিযানগুলির সাধারণ নাম দেয়া হয় "থিয়েনওয়েন"
কর্মসূচিটির প্রথম অভিযানটির নাম থিয়েনওয়েন-১ মঙ্গলগ্রহ অনুসন্ধান অভিযান, যা ২০২০ সালের ২৩শে জুলাই তারিখে শুরু হয়। চীনের ওয়েনছাং মহাকাশযান উৎক্ষেপণ কেন্দ্র থেকে একটি দীর্ঘ অভিযাত্রা ৫ রকেটের সাহায্যে একটি মহাকাশযান উৎক্ষেপণ করা হয়, যে যানটি একটি কক্ষীয় আবর্তক যান, একটি অবতরক যান ও একটি পরিভ্রামক যান (চুরুং) নিয়ে গঠিত। থিয়েনওয়েন-১ দীর্ঘ ৭ মাস যাত্রাশেষে ২০২১ সালের ফেব্রুয়ারি মাসে মঙ্গলগ্রহের কক্ষপথে অনুপ্রবেশ করে, এবং এরপর ২০২১ সালে ১৪ই মে তারিখে অবতরক যানটি চুরুং পরিভ্রামক যানসহ সফলভাবে মঙ্গল গ্রহপৃষ্ঠে কোমল অবতরণে সক্ষম হয়। এর ফলে মার্কিন যুক্তরাষ্ট্রের পরে চীন বিশ্বের ইতিহাসে দ্বিতীয় রাষ্ট্র হিসেবে মঙ্গলগ্রহপৃষ্ঠে সফলভাবে একটি সম্পূর্ণ কার্যক্ষম মহাকাশযানের কোমল অবতরণ সম্পন্ন করার সাফল্য অর্জন করে।
কর্মসূচিটি ভবিষ্যতে ভূ-নিকটবর্তী গ্রহাণু নমুনা প্রত্যানয়ন, মঙ্গলগ্রহের নমুনা প্রত্যানয়ন ও বৃহস্পতি গ্রহের ব্যবস্থা অনুসন্ধান চালানোর পরিকল্পনা করেছে।
অন্তঃভ্রূণাবরণীহীন প্রাণী

অন্তঃভ্রূণাবরণীহীন প্রাণী () বলতে মাছ ও উভচর প্রাণীদের একটি অনানুষ্ঠানিক দলকে বোঝায়, যাদেরকে তথাকথিত "নিম্নস্তরের মেরুদণ্ডী প্রাণী" নামেও ডাকা হয় এবং যে প্রাণীগুলি জলে বা পানিতে তাদের ডিম পেড়ে থাকে। এগুলি অন্তঃভ্রূণাবরণীবিশিষ্ট প্রাণীদের (Amniote) থেকে আলাদা করা হয়, যারা "উচ্চতর মেরুদণ্ডী প্রাণী" (সরীসৃপ, পাখি ও স্তন্যপায়ী প্রাণী) নামেও পরিচিত এবং যেগুলি স্থলভাবে ডিম পাড়ে কিংবা নিষিক্ত ডিমটি মায়ের দেহের অভ্যন্তরে অবস্থান করে।
অন্তঃভ্রূণাবরণীবিশিষ্ট প্রাণীদের ভ্রূণের বিকাশের সময় এক ধরনের ভ্রূণাবরণীর সৃষ্টি হয় যার কাজ ডিমে অক্সিজেন সরবরাহ করা ও কার্বন-ডাই-অক্সাইড নিষ্কাশন করা। এটিকে অন্তঃভ্রূণাবরণী (Amnion) বলে। অন্তঃভ্রূণাবরণীহীন প্রাণীদের ভ্রূণগুলির বিকাশের সময় এইরূপ কোনও আবরণীর সৃষ্টি হয় না; তারা চারপাশের জলের সাথেই অক্সিজেন, কার্বন ডাই-অক্সাইড ও অন্যান্য বিপাকীয় বর্জ্য গ্রহণ বা নিষ্কাশনের কাজগুলি সম্পন্ন করে থাকে। জল বা পানি ভ্রূণের বর্জ্য পদার্থগুলির (বিশেষ করে অ্যামোনিয়া) ব্যাপনে সহায়তা করে, ফলে ভ্রূণটি তার নিজের বর্জ্য পদার্থের দ্বারা বিষাক্রান্ত না হয়েই ভ্রূণীয় বিকাশ সম্পন্ন করতে পারে। অন্তঃভ্রূণাবরণীহীন প্রাণীগুলির শ্রেণীগুলির সবগুলিই বিকাশের একটি পর্যায় মাছের বিকাশের সাথে সদৃশ হয়, যা নির্দেশ করে যে এগুলির মধ্যে ঘনিষ্ঠ শারীরবৃত্তীয় সম্পর্ক বিদ্যমান।
আর্গ

আর্গ হল সিজিএস পদ্ধতিতে শক্তির একক যা এসআই এককে 10 "J" বা 100 "nJ" পরিমাণ কাজ বা শক্তির সমান। এর প্রতীক "erg" । গ্রীক "ἔργον" (আর্গন) থেকে "erg" শব্দটি উদ্ভূত। "ἔργον" শব্দটির অর্থ কাজ, কৃত কর্ম বা ক্রিয়া।
কোন বস্তুকণার উপর এক ডাইন বল প্রয়োগের ফলে বল প্রয়োগের দিকে এর এক সেন্টিমিটার সরণে যে পরিমাণ কাজ হয় এক আর্গ হল সেই পরিমাণ কাজ। সিজিএস মৌলিক এককে এক আর্গ এক "গ্রাম-বর্গসেন্টিমিটার প্রতি বর্গসেকেন্ড" ("g⋅cms") এর সমান। বসতবাড়িতে থাকা সাধারণ একটি মাছির পা মোড়ানো অবস্থা থেকে একবার মাথা উপরে তুলে দাড়াতে অর্থাৎ একটি "পুশ-আপে" যে পরিমাণ কাজ হয় বা শক্তি ক্ষয় হয় এক আর্গ হল মোটামুটিভাবে সেই পরিমাণ কাজ বা শক্তি।
১৮৬৪ সালে জার্মান পদার্থবিদ রুডলফ ক্লসিয়াস শক্তি, কাজ ও তাপের এককের জন্য গ্রীক ἐργον (আর্গন) শব্দটির প্রস্তাব করেন। ১৮৭৩ সালে ব্রিটিশ পদার্থবিদ জেমস ক্লার্ক ম্যাক্সওয়েল এবং উইলিয়াম থমসন সহযোগে গঠিত ব্রিটিশ এসোসিয়েশন ফর দি এডভান্সমেন্ট অব সাইন্সের এক কমিটি সেন্টিমিটার, গ্রাম এবং সেকেন্ডকে মৌলিক একক হিসেবে (সিজিএস পদ্ধতি) সাধারণভাবে গ্রহণ করার সুপারিশ করেন। মৌলিক একক ও লব্ধ একক আলাদা করতে তাঁরা ""... এর সিজিএস একক"" উপসর্গটি ব্যবহারের সুপারিশ করেন। শক্তির সিজিএস একক নির্দেশের ক্ষেত্রে "erg" অথবা "ergon" শব্দটি যাতে কঠোরভাবে নির্দিষ্ট হয় সেটা তাঁরা বলেছিলেন।
১৯২২ সালে আমেরিকান রসায়নবিদ উইলিয়াম ড্রেপার হারকিন্স পৃষ্ঠ রসায়নে অণুর পৃষ্ঠ শক্তি পরিমাপের জন্য সুবিধাজনক একক হিসেবে "মাইক্রি-আর্গ" এর প্রস্তাব করেন যা হবে 10 আর্গ বা 10 জুলের সমতূল্য।
ইউরোপিয়ান ইকোনমিক কমিটি (EEC) ১৯৭১ সালের একটি নির্দেশনাকে অনুসমর্থন দেওয়ার ফলে ১লা জানুয়ারি ১৯৭৮ সাল থেকে আর্গ কোন বৈধ বা কার্যকর একক নয়। এর ফলে ওজন ও পরিমাপ বিষয়ক সাধারণ সম্মেলনের চুক্তি অনুসারে এসআই একক বাস্তবায়িত হয়। এই এককটি এখনও জ্যোতিঃপদার্থবিজ্ঞানে ব্যাপকভাবে এবং কখনো কখনো বলবিদ্যায় ব্যবহার করা হয়।
কে. গোপালস্বামী

কে. গোপালস্বামী একজন ভারতীয় রাজনীতিবিদ এবং রাজপালায়ম আসন থেকে ১৪তম তামিলনাড়ু বিধানসভা সদস্য। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
২০১৬ সালের নির্বাচনে এই আসন থেকে এস. থাংগাপ্পনডিয়ান জিতেছিলেন। এআইএডিএমকে গোপালস্বামীর চেয়ে এ. এ. এস. শ্যামকে বেছে নিয়েছিল।
ভি. গুণাসীলন

ভি. গুণাসীলন একজন ভারতীয় রাজনীতিবিদ এবং ভান্ডাবাসী আসন থেকে ১৪তম তামিলনাড়ু বিধানসভা সদস্য। যা তফশিলি জাতি প্রার্থীদের জন্য সংরক্ষিত। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
২০১৬ সালের নির্বাচনে এই আসন থেকে এস. অম্বেথ কুমার জিতেছিলেন।
ডি. হরিদশ

ডি. হরিদশ (জন্ম: ২১ অক্টোবর ১৯৪৮) একজন ভারতীয় রাজনীতিবিদ এবং টিন্ডিভানাম আসন থেকে ১৪তম তামিলনাড়ু বিধানসভা সদস্য, যা তফশিলি জাতি প্রার্থীদের জন্য সংরক্ষিত। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
হরিদস ১৯৮৮ সালের ২১ অক্টোবর পান্ধামঙ্গালামে জন্মগ্রহণ করেছিলেন। তিনি বিবাহিত এবং তাঁর দুই সন্তান রয়েছে। তিনি ডাক্তার হিসাবে অনুশীলন করেন এবং তাঁর এমবিবিএস এবং এমএস ডিগ্রি রয়েছে।
আই. জনগিরমন

আই. জনগিরমন (জন্ম: ২০ ডিসেম্বর ১৯৫২) একজন ভারতীয় রাজনীতিবিদ এবং ভানুর আসন থেকে ১৪তম তামিলনাড়ু বিধানসভার সদস্য, যা তফশিলি জাতির প্রার্থীদের জন্য সংরক্ষিত। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
জনগিরমন ১৯৫২ সালের ২০ ডিসেম্বর নল্লাভুরে জন্মগ্রহণ করেছিলেন। তিনি বিবাহিত এবং তাঁর চার সন্তান রয়েছে।
এস. কামরাজ

এস. কামরাজ (জন্ম: ২৭ মে ১৯৬৪) একজন ভারতীয় রাজনীতিবিদ এবং কৃষ্ণারায়পুরম আসন থেকে ১৪তম তামিলনাড়ু বিধানসভার সদস্য ছিলেন। যা তফসিলি বর্ণের প্রার্থীদের জন্য সংরক্ষিত। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
কামারাজের জন্মগ্রহণ করেন ২৭ মে ১৯৬৪ কারুরে। তিনি বিবাহিত, তাঁর তিন সন্তান রয়েছে।
এ. এ. কারুপ্পাস্বামী

এ. এ. কারুপ্পাস্বামী (জন্ম: ১ জুলাই ১৯৬৪) একজন ভারতীয় রাজনীতিবিদ এবং অবিনাশী আসন থেকে ১৪তম তামিলনাড়ু বিধানসভার সদস্য ছিলেন। এই আসনটি তফসিলি বর্ণের প্রার্থীদের জন্য সংরক্ষিত। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
কারুপ্পাস্বামীর জন্ম ১ জুলাই ১৯৬৪ সালে আলাথুরে। তিনি বিবাহিত এবং তাঁর তিন সন্তান রয়েছে।
গোভি. সম্পদ কুমার

গোভি. সম্পদ কুমার একজন ভারতীয় রাজনীতিবিদ এবং ভানিয়ম্বদী আসন থেকে ১৪তম তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
২০১৬ সালের নির্বাচনে এই আসন থেকে নিলোফার কাফিল জিতেছিল।
কে. কুপ্পন

কে. কুপ্পন একজন ভারতীয় রাজনীতিবিদ এবং তিনি তিরুভুতিয়ার আসন থেকে ১৪তম তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
২০১৬ সালের নির্বাচনে এই আসনে কে. পি. পি. স্বামী জয়লাভ করেছিলেন। 
২০১৬ সালের সেপ্টেম্বরে, কুপ্পনকে চেন্নাই কর্পোরেশন নির্বাচনের জন্য এআইএডিএমকে প্রার্থী হিসাবে এগিয়ে দেওয়া হয়েছিল।
আর. মণিমারান

আর. মণিমারান একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। ২০১১ সালের নির্বাচনে তিনি সর্বভারতীয় আন্না দ্রাবিড় মুনেত্র কড়গম দলের প্রার্থী হয়ে তফসিলি বর্ণের জন্য সংরক্ষিত পুনমল্লি আসন থেকে ১৪তম তামিলনাড়ু বিধানসভায় নির্বাচিত হয়েছিলেন। 
২০১৬ সালের নির্বাচনে এই আসন থেকে টি. এ. ইলুমালাই জিতেছিলেন।
রিকার্দো রোদ্রিগ্রেস আরায়া

রিকার্দো ইভান রোদ্রিগ্রেস আরায়া (, ; জন্ম: ২৫ আগস্ট ১৯৯২; রিকার্দো রোদ্রিগ্রেস নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব তোরিনো এবং সুইজারল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।
২০০৯ সালে, রোদ্রিগ্রেস সুইজারল্যান্ড অনূর্ধ্ব-১৭ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। সুইজারল্যান্ডের বয়সভিত্তিক দলের হয়ে খেলার পর, তিনি ২০১১ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৮০ ম্যাচে ৯টি গোল করেছেন। তিনি সুইজারল্যান্ডের হয়ে এপর্যন্ত ২টি ফিফা বিশ্বকাপ (২০১৪ এবং ২০১৮) এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন।
ব্যক্তিগতভাবে, রোদ্রিগ্রেস বেশ কিছু পুরস্কার জয়লাভ করেছেন, যার মধ্যে ২০১৪ বর্ষসেরা সুইজারল্যান্ডীয় ফুটবলারের পুরস্কার জয় অন্যতম। দলগতভাবে, রোদ্রিগ্রেস এপর্যন্ত ৩টি শিরোপা জয়লাভ করেছেন, যার মধ্যে ২টি ভলফসবুর্গের হয়ে এবং ১টি সুইজারল্যান্ডের বয়সভিত্তিক দলের হয়ে জয়লাভ করেছেন।
রিকার্দো ইভান রোদ্রিগ্রেস আরায়া ১৯৯২ সালের ২৫শে আগস্ট তারিখে সুইজারল্যান্ডের জুরিখে জন্মগ্রহণ করেছেন এবং সেখানেই তার শৈশব অতিবাহিত করেছেন।
কে. মনোহরন

কে. মনোহরন একজন ভারতীয় রাজনীতিবিদ এবং থিরুপুরুর আসন থেকে ১৪তম তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
২০১৬ সালের নির্বাচনে এই আসন থেকে এম. এম. কোথান্ডাপানি জিতেছিলেন।
আর. মনোহরন

আর. মনোহরন একজন ভারতীয় রাজনীতিবিদ এবং তিরুচিরাপল্লি পূর্ব আসন থেকে ১৪তম তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
২০১৩ সালের ফেব্রুয়ারিতে তিনি মুখ্য সরকারী হুইপ হিসাবে নিয়োগ পেয়েছিলেন।
ভি. মুর্তি

ভি. মুর্তি একজন ভারতীয় রাজনীতিবিদ এবং মাধবরাম আসন থেকে ১৪তম তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
মুর্তি নভেম্বর ২০১১ থেকে তামিলনাড়ু সরকারের দুধ ও দুগ্ধ উন্নয়ন মন্ত্রী ছিলেন 
২০১৬ সালের নির্বাচনে এই আসন থেকে এস. সুধারসনাম জিতেছিলেন।
এস. মুথুসেলভি

এস. মুথুসেলভি একজন ভারতীয় রাজনীতিবিদ এবং শঙ্করঙ্কোয়েল কেন্দ্র থেকে তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেন। 
তিনি রাজাস ইঞ্জিনিয়ারিং কলেজ, ভাদাক্কানকুলাম থেকে বি. ই. (ইলেকট্রনিক্স এবং ইনস্ট্রুমেন্টেশন ইঞ্জিনিয়ারিং) শেষ করেছেন।
মনোরঞ্জিতহাম নাগরাজ

মনোরঞ্জিতহাম নাগরাজ একজন ভারতীয় রাজনীতিবিদ, কৃষ্ণগিরির চেয়ারম্যান ছিলেন এবং উথানগারাই আসন থেকে ১৪তম তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
২০১ সালের নির্বাচনে তিনি আবারও নির্বাচিত হয়েছিলেন।
পি. পালানিয়াপ্পন

পি. পালানিয়াপ্পন একজন ভারতীয় রাজনীতিবিদ ও উচ্চশিক্ষার প্রাক্তন মন্ত্রী এবং বিধানসভার সদস্য। তিনি পপিরড্ডিপট্টি আসন থেকে তামিলনাড়ু বিধানসভার সদস্য নির্বাচিত হয়েছিলেন। তিনি আম্মা মাক্কাল মুন্নেত্র কড়গম পার্টির উপ-সাধারণ সম্পাদকও ছিলেন। 
মুখ্যমন্ত্রী এডাপাদি কে. পলানিস্বামীর সমর্থন প্রত্যাহার করে এবং বিদ্রোহী নেতা টিটিভি ধীনাকরণের অনুগত হয়ে তাঁর দল আম্মা মাক্কাল মুন্নেত্র কড়গমে যোগ দিয়েছিলেন বলে ১৮ সদস্যের মধ্যে তিনিও একজন ছিলেন যাদের স্পিকার পি. ধনপাল অযোগ্য ঘোষণা করেছিলেন।
সি. টি. পালানিচামি

চোলন সি. টি. পালানিচামি একজন ভারতীয় রাজনীতিবিদ এবং করাইকুডি আসন থেকে ১৪তম তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
২০১৬ সালের নির্বাচনে এই আসন থেকে কে. আর. রামস্বামী জিতেছিল।
আর. পেরুমল

আর. পেরুমল একজন ভারতীয় রাজনীতিবিদ এবং তিনি শ্রীপেরুম্বুদুর নির্বাচনী এলাকা থেকে ১৪তম তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
২০১৬ সালের নির্বাচনে এই আসন থেকে কে.পালানি জিতেছিলেন।
এস. আব্দুল রহিম

এস. আব্দুল রহিম একজন ভারতীয় রাজনীতিবিদ এবং ১৪তম তামিলনাড়ু বিধানসভার সদস্য ছিলেন। তিনি আবাদি আসন থেকে সর্বভারতীয় আন্না দ্রাবিড় মুন্নেত্র কড়গম দলের প্রতিনিধিত্ব করেছিলেন। 
তিনি অনগ্রসর শ্রেণি ও সংখ্যালঘু কল্যাণ মন্ত্রীর পদে ছিলেন।
২০১৬ সালের নির্বাচনে এই আসন থেকে কে. পান্ডিরাজন জিতেছিল। 
রহিম ১৮ বছর বয়সে সর্বভারতীয় আন্না দ্রাবিড় মুনেত্র কড়গম দলে যোগদান করেছিলেন এবং তিনি দু'বার আবাড়ি পৌরসভার ডেপুটি চেয়ারম্যান হিসাবে দায়িত্ব পালন করেছিলেন।
পন. রাজা

পন. রাজা একজন ভারতীয় রাজনীতিবিদ এবং তফসিলি বর্ণের প্রার্থীদের জন্য সংরক্ষিত পোনারি নির্বাচনী এলাকা থেকে ১৪তম তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
২০১৬ সালের নির্বাচনে এই আসন থেকে পি. বালারমন জিতেছিলেন।
কামরুন নাহার ডানা

কামরুন নাহার ডানা (জন্ম ১৯৬০) বাংলাদেশের একজন মহিলা ব্যাডমিন্টন খেলোয়াড় ও সংগঠক। তিনি মহিলা ক্রীড়া সংস্থা ও ব্যাডমিন্টন ফেডারেশনের সাধারণ সম্পাদক।
কামরুন নাহার ডানা ১৯৭৯ সালে তার প্রথম জাতীয় শিরোপা জয় করেন, তিনি মনোয়ার উল আলম বাবুলের সাথে মিশ্র দ্বৈতে এই শিরোপা লাভ করেন। ১৯৯০ সাল পর্যন্ত তিনি আরও বারোটি শিরোপা লাভ করেন। সামগ্রিকভাবে, তিনি মহিলাদের এককে তিনবার, মহিলাদের দ্বৈতে চারবার এবং মিশ্র দ্বৈতে ছয়বার শিরোপা জয় করেন।
আর. রাজেন্দ্রন

আর. রাজেন্দ্রন একজন ভারতীয় রাজনীতিবিদ এবং কুড়িনজিপাডি আসন থেকে তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির অন্তর্ভুক্ত।
আর. অভুদাইয়াপ্পন

আর. অভুদাইয়াপ্পন একজন ভারতীয় রাজনীতিবিদ এবং তামিলনাড়ু বিধানসভার প্রাক্তন স্পিকার। ১৯৯৬ ও ২০০৬ সালের নির্বাচনে আম্বসামুদ্রাম আসন থেকে দ্রাবিড় মুননেত্রা কড়গম প্রার্থী হিসাবে তিনি তামিলনাড়ু আইনসভায় নির্বাচিত হয়েছিলেন। 
২০১১ সালে তামিলনাড়ু বিধানসভা নির্বাচনে তিনি ই. সুবায়ার (এআইএডিএমকে) কাছে হেরে যান। ২০১৬ সালের নির্বাচনে তিনি মুরুগাইয়া পান্ডিয়ানের (এআইএডিএমকে) কাছে হেরেছিলেন। তিনি ২০০৬ থেকে ২০১১ পর্যন্ত তামিলনাড়ু বিধানসভার স্পিকার হিসাবে দায়িত্ব পালন করেছেন।
দুরাই চন্দ্রশেকরন

দুরাই চন্দ্রশেকরন একজন ভারতীয় রাজনীতিবিদ এবং তামিলনাড়ুর বিধানসভার সদস্য। তিনি ১৯৮৯, ১৯৯৬, ২০০৬ এবং ২০১৬ সালের নির্বাচনে তিরুভাইয়ারু আসন থেকে দ্রাবিড় মুন্নেত্র কড়গমের প্রার্থী হিসাবে তামিলনাড়ু আইনসভায় চারবার নির্বাচিত হয়েছিলেন। তিনি ১৯৯১ নির্বাচনে সর্বভারতীয় আন্না দ্রাবিড় মুনেত্র কড়গম (এআইএডিএমকে) পার্টির পি. কালিয়াপেরুমলের কাছে এবং ২০০১ সালে কে. আয়ারু ভেন্দায়ারের কাছে হেরেছিলেন। 
চন্দ্রশেকরন থানজাবুর দক্ষিণ ডিএমকে জেলা সম্পাদক।
বীরা ইলাভারসু

বীরা ইলাভারসু, এছাড়া বানান বীরা ইলাভারসন, একজন ভারতীয় রাজনীতিবিদ এবং তামিলনাড়ু বিধানসভা সদস্য ছিলেন। তিনি তিরুমঙ্গলম আসন থেকে মারুমালারচি দ্রাবিড় মুন্নেত্র কড়গগম (এমডিএমকে) প্রার্থী হয়ে নির্বাচিত হয়েছিলেন। 
২০০৮ সালের নভেম্বর মাসে তিনি মারা যান।
আর. গান্ধী

আর. গান্ধী (রানীপট্টায়ার, সাথানাই আধা)
তিনি হলেন একজন ভারতীয় রাজনীতিবিদ এবং তামিলনাড়ুর তাঁত এবং টেক্সটাইল মন্ত্রী। তিনি ১৯৯৬, ২০০৬ ২০১৬ এবং ২০২১ নির্বাচনে রানীপেট আসন থেকে দ্রাবিড় মুনেত্র কড়গম (ডিএমকে) প্রার্থী হয়ে তামিলনাড়ু বিধানসভায় নির্বাচিত হয়েছিলেন।
তিনি এক দশকেরও বেশি সময় ধরে ডিএমকে ভেলোর জেলা সম্পাদক (ইউনাইটেড ভেলোর জেলা) ছিলেন। এছাড়াও এখন তিনি রানীপেট জেলা ডিএমকে সম্পাদক।
এস. পি. জয়রামণ

এস. পি. জয়রামণ ছিলেন একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য।
তিনি ২০০৬ সালের নির্বাচনে দ্রাবিড় মুননেত্রা কড়গম প্রার্থী হিসাবে ভান্দাবাসী আসন থেকে তামিলনাড়ু বিধানসভায় নির্বাচিত হয়েছিলেন। 
তিনি চেয়ারের কাছে চেঙ্গাদু নামক এক গ্রামে জন্মগ্রহণ করেছিলেন। আদিয়ার ক্যান্সার ইনস্টিটিউটে ক্যান্সারের সাথে এক বছরের লড়াইয়ের পরে ২০০৯ সালের ২ নভেম্বর তিনি মারা যান। তাঁর বয়স হয়েছিল ৫৬ এবং তিনি তাঁর স্ত্রী, চার ছেলে ও এক মেয়ে রেখে গেছেন।
ভি. মুল্লাইভেন্ধন

ভি. মুল্লাইভেন্ধন, ভি. মুল্লাইভেন্থানও বানান হতে পারে, তিনি ভারতের তামিলনাড়ু রাজ্যের দ্রাবিড় মুনেত্র কড়গগ (ডিএমকে) দলের রাজনীতিবিদ। তিনি ১৯৮৯, ১৯৯৬, এবং ২০০৬ সালে মোরাপপুর আসন থেকে তামিলনাড়ু বিধানসভায় নির্বাচিত হয়েছিলেন।
মুল্লাইভেন্ধন মন্ত্রীর দায়িত্বও পেয়েছিলেন।
এম. পান্নীরসেলভাম

এম. পান্নীরসেলভাম একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি ১৯৮৯, ১৯৯৬, এবং ২০০৬ সালের নির্বাচনে দ্রাবিড় মুনেত্রা কড়গম (ডিএমকে) প্রার্থী হিসাবে সিরকাজি আসন থেকে তামিলনাড়ু আইনসভায় নির্বাচিত হয়েছিলেন। তিনি সিরকাজির বর্তমান বিধায়ক।
টি. সেনগুট্টুয়ান

টি. সেনগুট্টুয়ান একজন ভারতীয় রাজনীতিবিদ যিনি দ্রাবিড় মুননেত্রা কড়গম পার্টির সদস্য। এই দলের প্রার্থী হিসাবে ২০০৬ সালের নির্বাচনে কৃষ্ণগিরি আসন থেকে তিনি তামিলনাড়ুর বিধানসভায় নির্বাচিত হয়েছিলেন। তবে ২০১১ সালের নির্বাচনে ভেপ্পানাহল্লি আসন থেকে হেরে যান। তিনি ২০১৬ সালের নির্বাচনে কৃষ্ণগিরি আসনে ফিরে আসার পর তিনি পুনরায় নির্বাচিত হয়েছিলেন।
আর. শিবানন্দম

আর. শিবানন্দম একজন ভারতীয় রাজনীতিবিদ এবং তামিলনাড়ুর বিধানসভার সদস্য। তিনি ১৯৯৬ ও ২০০৬ সালের নির্বাচনে দ্রাবিড় মুনেত্রা কড়গম প্রার্থী হিসাবে অর্ণি আসন থেকে তামিলনাড়ু বিধানসভায় নির্বাচিত হয়েছিলেন।
তা’বীল

তা’বীল ( ; অর্থঃ “ফিরে যাওয়া”) হল একটি আরবী শব্দ, যা সাধারণত কুরআনের গোপন অর্থ ব্যাখ্যা করাকে নির্দেশ করে। যিনি তা’বীল করেন তিনি “মুওয়াবিল” হিসাবে পরিচিত।
‘তা’বীল’ শব্দটি আরবী শব্দমূল (ا-و-ل) আলিফ-ওয়ায়-লাম বা আওলুন থেকে উৎপত্তি হয়েছে যার অর্থঃ মূলে ফিরে যাওয়া, চালনা করা, ব্যাখ্যা করা ইত্যাদি । কুরআন ও হাদীস থেকে শব্দটির উৎপত্তি। কুরআনে শব্দটি সূরা আল ইমরান : ৭, সূরা নিসা : ৫৯, সূরা ইউনুস : ৩৯, সূরা ইউসুফ : ৬, ২৭, ৪৪, ৪৫, ১০০, সূরা কাহফ : ৭৮, ৮২ এ ব্যবহার হয়েছে। হাদীসে সুনান আত-তিরমিজীর ২৯৭২ নং এবং মসনদে আহমদের ৬১০, ২৩৯৭, ২৪২২, ২৮৮১, ৩০৩৩, ৩১০২ নং সহ বিভিন্ন হাদীস গ্রন্থে শব্দটি কুরআনের অন্তর্নিহিত অর্থ প্রকাশ করার অর্থে এসেছে।
রাসুল সল্লাল্লাহু আলাইহি ওয়াসাল্লামের যুগে শব্দটি কুরআনের ব্যাখ্য অর্থে ব্যাবহার হতো। তিনি সাহাবী আবদুল্লাহ ইবনে আব্বাস রাজি আল্লাহু আনহু কে দোয়া করে বলেছিলেন,
اللهم فقه في الدين وعلمه التأويل 
অর্থ-“হে আল্লাহ তাকে দ্বীনের গভীর জ্ঞান এবং কুরআনের তা’বীল বা ব্যাখ্যার জ্ঞান দান কর।”
সাহাবী, তাবেয়ী ও তাবে তাবেয়ীগণের যুগে শব্দটি কুরআনের সাধারণ ব্যাখ্যা অর্থে ব্যাবহার হত। পরবর্তী চারশত বছর ধরে এ শব্দটি কুরআনের ব্যাখ্যা অর্থে ব্যাবহার হয়। এর পরে কতিপয় কুরআনের ব্যাখ্যাকারী তাফসির ও তা’বীল শব্দটি আলাদা আলাদা মর্যাদা দিয়ে ভিন্ন ভিন্ন পরিভাষা প্রদান করে। তারা ভাবে তাফসির হচ্ছে কুরআনের সাধারণ বাহ্নিক অর্থ বর্ণনা করা, আর তা’বীল হচ্ছে গোপন অর্থ প্রকাশ করা।
তা’বীলকারীর যোগ্যতার ক্ষেত্রে তাসাউফের জ্ঞান রাখাকে জরুরী মনে করা হয় । যাকে ইলমুল মাওহেবা বলা হয়। সে সাথে নিম্নের বিদ্যাগুলোও তা’বীলকারীর মধ্যে থাকা জরুরী:
পূর্ববর্তী আলেমগণের মধ্যে তাফসির ও তা’বীলের মাঝে পার্থক্য নাই। যেমন মুহাম্ম ইবন জারীর তাবারী তার তাফসির গ্রন্থের নাম লিখেছেন “জামেউল বয়ানে আন তাফসিরে আয়েল কুরআনে”। কিন্তু যখন তিনি তাফসির শুরু করেছেন তখন বলেছেন, “"আল কাওলু ফি তা’বীলে কাওলুহু তা’য়ালা"”। পরবর্তী যুগের আলেমগণ উভয়ের মাঝে আসমান-জমিন পার্থক্য সৃষ্টি করেছেন। তন্মধ্যে -
পাড়ি, চেন্নাই

পাড়ি দক্ষিণ ভারতের তামিলনাড়ু রাজ্যের চেন্নাই জেলার একটি বৃৃহত্তর আবাসিক অঞ্চল। তামিল নায়ন্মার কবি সুন্দরমূর্তি পাড়ির তিরুবল্লেশ্বর শিব মন্দিরে আসেন ও তার প্রতি তিনি গান রচনা করেন। চেন্নাই শহরের সাথে শেষ সংযুক্ত হওয়া লোকালয় কিলোমিটার জিরো থেকে পাড়ি ১৩ কিলোমিটার সড়ক দূরত্বে অবস্থিত। এমটিএইচ রোড (মাদ্রাজ–তিরুভেলুর হাই রোড), যা বর্তমানে চেন্নাই-তিরুভেলুর মহাসড়ক নামে পরিচিত সড়কটি পাড়ি অতিক্রম করেছে। পাড়ি মূলত একটি শিল্পসমৃদ্ধ অর্থনৈতিক এলাকা। লোকালয়ে রয়েছে দক্ষিণ রেলের পাড়ি রেলওয়ে স্টেশন।
পাড়িতে অবস্থিত আরুলমিগু তিরুবলিতয়ম মন্দির চেন্নাইয়ের বিখ্যাত গুরু ভগবান মন্দিরগুলির একটি। ‌‌ এই মন্দিরটি বর্তমানে হিন্দু অরনিলয়তুরাইয়ের নিয়ন্ত্রণাধীন। প্রতিবছর অনুষ্ঠিত তাই কীর্তিগাই পাড়ির বৃহত্তম উদ্‌যাপন। লোকালয়ের নিকটে অবস্থিত অপর একটি পরিচিত মন্দির হল পাদভট্টাম্মান মন্দির।
২০১৩ খ্রিস্টাব্দে চৌঠা অক্টোবর তামিলনাড়ু মহাসড়ক দপ্তর চেন্নাই থেকে তিরুতণি পর্যন্ত মহাসড়ককে ছয় লেন বিশিষ্ট করার সিদ্ধান্ত নেয়। এই প্রকল্পের প্রকল্প মূল্য ছিল ১,৬৮০ মিলিয়ন ভারতীয় মুদ্রা। এই প্রকল্পের অন্তর্ভুক্ত বারোটি গ্রামে ভূমি অধিগ্রহণ করতে হয়। প্রথম পর্যায় রাস্তা গুলিকে ১০০ ফুট অর্থাৎ চার লেন বিশিষ্ট করার সিদ্ধান্ত নেওয়া হয়েছে এবং এর ধার্যমূল্য নির্ধারিত হয়েছে ৯৮০ মিলিয়ন ভারতীয় মুদ্রা।
পাড়ির উত্তর দিকে কোরট্টুর, উত্তর-পূর্ব দিকে ভিল্লিবক্কম, পূর্বদিকে ইন্টিগ্রাল কোচ ফ্যাক্টরি, দক্ষিণ-পূর্ব দিকে তিরুমঙ্গলম ও আন্নানগর পশ্চিম, দক্ষিণ দিকে মুগপের, পশ্চিম দিকে অম্বাত্তুর ইন্ডাস্ট্রিয়াল এস্টেট এবং উত্তর-পশ্চিম দিকে অম্বাত্তুর অবস্থিত।
লেখকের বন্ধ্যাত্ব

লেখকের বন্ধ্যাত্ব (রাইটার্স ব্লক বা লেখকের বাধা নামেও পরিচিত) মূলত লেখালেখির সাথে সম্পর্কিত এক ধরনের অবস্থা, যেখানে একজন লেখক নতুন সাহিত্য সৃজনে অক্ষম হন বা সৃজনশীলতায় ধীরগতি অনুভব করেন। সৃজনশীলতার এই অবরুদ্ধতা কোনো প্রতিশ্রুতিজনিত সমস্যা বা লেখালেখির দক্ষতার অভাবের ফল নয়। অবস্থাটি লেখার মৌলিক ধারণা সৃজনে অসুবিধা থেকে শুরু করে বছরের পর বছর ধরে একটি শিল্পকর্ম তৈরি না করতে পারা পর্যন্ত বিস্তৃত হতে পারে। শুধুমাত্র লেখালেখি বিহীন সময় অতিবাহনের মাধ্যমে লেখকের বন্ধ্যাত্ব পরিমাপ করা হয় না। হাতে থাকা কাজে উৎপাদনশীলতাহীনভাবে লেখকের কাল ক্ষেপণ দেখেও এটা পরিমাপ করা হয়।
ইতিহাস জুড়েই লেখকের বন্ধ্যাত্ব একটি নথিভুক্ত সমস্যা হিসেবে বিবেচিত হয়ে আসছে। এই দুর্দশার সাথে লড়াই করেছেন এমন পেশাদার ব্যক্তির মধ্যে রয়েছেন এফ. স্কট ফিট্‌জেরাল্ড, জোসেফ মিচেল, কমিক স্ট্রিপ কার্টুনিস্ট চার্লস এম শ্যুলজ, সুরকার সের্গেই রাচমানিনোফ, এবং গীতিকার অ্যাডেল। প্রথম দিকের রোমান্টিক লেখকরা বিষয়টি সম্পর্কে খুব বেশি বুঝতে পারেননি; তাঁরা ধরে নিয়েছিলেন যে লেখকের বন্ধ্যাত্ব এমন এক শক্তির কারণে ঘটে যে শক্তিটি চায় না যে তারা আর লিখুক। ফরাসি প্রতীকীবাদী যারা তখন বিখ্যাত কবি হিসেবে গণ্য হয়েছিলেন এবং ভাব জ্ঞাপনের ভাষা খুঁজে পাচ্ছিলেন না বলে কর্মজীবনের শুরুর দিকেই লেখালেখি ছেড়ে দিয়েছিলেন তাদের সময়ে এই ধারণা কিছুটা বেশি স্বীকৃত হয়েছিল। কিছু একটা লেখককে অবরুদ্ধ করে ফেলবে আর তাদের ভেতর আবেগীয় অস্থিরতার তৈরি করবে বলে গ্রেট আমেরিকান নভেলের যুগে অনেকটা স্বীকার করেই নেওয়া হয়েছিল। ১৯৭০ এবং ১৯৮০ এর দশকের শেষের দিকে এই বিষয়ে গবেষণা করা হয়েছিল। এই সময়ে গবেষকরা প্রক্রিয়া এবং প্রক্রিয়া পরবর্তী আন্দোলন দ্বারা প্রভাবিত হয়েছিলেন আর এই কারণে লেখকের কর্ম সাধন প্রণালীর প্রতি তারা বিশেষভাবে মনোনিবেশ করেছিলেন। ১৯৪৭ সালে অস্ট্রিয়ার মনোবিশ্লেষক অ্যাডমন্ড বার্গলার এই অবস্থাকে প্রথম বর্ণনা করেন। তার বর্ণনাতে মৌখিক মর্ষকাম বা আত্মনিগ্রহ, বোতলে সন্তান লালনকারী মা এবং অস্থির ও নিভৃত প্রেম জীবনকে এর কারণ হিসেবে উল্লেখ করা হয়। মার্কিন যুক্তরাষ্ট্রে মনোরোগবিদ্যার ক্রমবর্ধমান খ্যাতি শব্দটিকে আরও বেশি স্বীকৃতি এনে দেয়। তবে, বার্গলারের বর্ণনা দেওয়ার কয়েক বছর আগে অনেক মহান লেখকই হয়তো লেখকের বন্ধ্যাত্বে ভুগছিলেন। যেমনটা হয়েছিল হারমান মেলভিলের বেলায়; তিনি মোবি ডিক লেখার কয়েক বছর পরে উপন্যাস লেখা ছেড়ে দিয়েছিলেন।
লেখকের বন্ধ্যাত্বের পেছনে বেশ কয়েকটি কারণ থাকতে পারে। একজন লেখকের কাজের মধ্যেই কিছু সৃজনশীলতা-বিষয়ক সমস্যা তৈরি হতে পারে। একজন লেখকের অনুপ্রেরণা কমে যেতে পারে, অথবা অন্যান্য ঘটনা দ্বারা তিনি ভ্রষ্ট হয়ে যেতে পারেন। জর্জ অরওয়েলের উপন্যাস "কিপ দ্য অ্যাসপিডিস্ট্রা ফ্লাইং"-এ এরকম একটি কাল্পনিক উদাহরণ পাওয়া যায়। সেখানে নায়ক গর্ডন কমস্টক লন্ডনের একটি দিন বর্ণনা করে একটি মহাকাব্যের কবিতা সম্পূর্ণ করার জন্য বৃথা চেষ্টা করে যান: "এটি তার জন্য খুব বড় ছিল, এটাই ছিল সত্য। এটার কখনো উন্নতি হয়নি, বরং টুকরো টুকরো হয়ে যায়।"
মাইক রোজ বলেছেন যে লেখকের বন্ধ্যাত্বের পিছে লেখকের অতীতের লেখা, সেই সম্পর্কিত নিয়ম এবং বিধিনিষেধের হাত থাকতে পারে। লেখকরা যখন বুঝতে পারেন বা অনুমান করেন যে পাঠকরা লেখা পড়ে কী উপলব্ধি করবেন, তখন তাদের লেখার মধ্যে দ্বিধাবোধ প্রবেশ করতে পারে।
জেমস অ্যাডামস তার বই "কনসেপচুয়াল ব্লকবাস্টিং"-এ উল্লেখ করেছেন, এ ধরনের বাধার বিভিন্ন কারণের মধ্যে রয়েছে ঝুঁকি নেওয়ার ভয়, লেখার আগের সময়ে "বিশৃঙ্খলা", লেখার ভাবনা তৈরি ও তার বিচার করা, নতুন ভাবনা তৈরির ব্যাপারে অক্ষমতা, কিংবা অনুপ্রেরণার অভাব।
এন. সুন্দরম

এন. সুন্দরম একজন ভারতীয় রাজনীতিবিদ এবং তামিলনাড়ুর বিধানসভার সদস্য ছিলেন। ১৯৯৬ সালের নির্বাচনে তিনি করাইকুডি আসন থেকে তামিল মাণিলা কংগ্রেসের (মোপনার) প্রার্থী এবং ২০০৬ সালের নির্বাচনে তিনি ভারতীয় জাতীয় কংগ্রেসের প্রার্থী হিসাবে তিনি তামিলনাড়ু বিধানসভায় নির্বাচিত হয়েছিলেন।
কে. আলাগুভেলু

কে. আলাগুভেলু একজন ভারতীয় রাজনীতিবিদ এবং কল্লাকুরিচি আসন থেকে ১৪তম তামিলনাড়ু বিধানসভার সদস্য ছিলেন, যা তফশিলি জাতির প্রার্থীদের জন্য সংরক্ষিত। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
২০১৬ সালের নির্বাচনে এই আসন থেকে এ. প্রভু জিতেছিলেন।
এম. এস. এম. আনন্দন

এম. এস. এম. আনন্দন একজন ভারতীয় রাজনীতিবিদ এবং তিরুপ্পুর উত্তর আসন থেকে ১৪তম তামিলনাড়ু বিধানসভা সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
তিনি তামিলনাড়ু সরকারের বনমন্ত্রী ছিলেন। 
২০১৬ সালের নির্বাচনে এই আসন থেকে কে. এন. বিজয়কুমার জিতেছিলেন।
এ. কে. আরঙ্গনাথন

এ. কে. আরঙ্গনাথন একজন ভারতীয় রাজনীতিবিদ এবং কিলপেনাথুর আসন থেকে ১৪তম তামিলনাড়ু বিধানসভা সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
২০১৬ সালের নির্বাচনে এই আসন থেকে কে. পিচাণ্ডি জিতেছিলেন।
এম. অরুমুঘম

এম. অরুমুঘম একজন ভারতীয় রাজনীতিবিদ এবং ভালপারই আসন থেকে ১৪তম তামিলনাড়ু বিধানসভার সদস্য ছিলেন, যা তফশিলি জাতি প্রার্থীদের জন্য সংরক্ষিত। তিনি ভারতের কমিউনিস্ট পার্টির প্রতিনিধিত্ব করেছিলেন। 
২০১৬ সালের নির্বাচনে এই আসন থেকে ভি. কস্তুরি ভাসু জিতেছিলেন।
কে. বালাকৃষ্ণান (তামিলনাড়ু)

কে. বালাকৃষ্ণান একজন ভারতীয় রাজনীতিবিদ এবং চিদাম্বরম আসন থেকে ১৪তম তামিলনাড়ু বিধানসভার সদস্য ছিলেন। তিনি ভারতের কমিউনিস্ট পার্টি (মার্কসবাদী) দলের প্রতিনিধিত্ব করেছিলেন। 
২০১৬ সালের নির্বাচনে এই আসন থেকে কে. এ. পান্ডিয়ান জিতেছিলেন।
কে. পি. পি. বাসকর

কে. পি. পি. বাসকর একজন ভারতীয় রাজনীতিবিদ এবং নামক্কাল আসন থেকে ১৫তম তামিলনাড়ু বিধানসভার সদস্য ছিলেন। এর আগে তিনি ১৪তম তামিলনাড়ু বিধানসভায়ও নির্বাচিত হয়েছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেন।
বুধীচন্দিরন

বুধীচন্দিরন একজন ভারতীয় রাজনীতিবিদ এবং উদগমণ্ডলম আসন থেকে ১৪তম তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
মুখ্যমন্ত্রী জয়ললিতা পাঁচ মাসের সময়কালে তৃতীয় মন্ত্রিসভার রদবদলের অংশ হিসাবে ২০১১ সালের নভেম্বরে বুধীচন্দিরনকে খাদ্যমন্ত্রী পদ থেকে বরখাস্ত করেছিলেন। তিনি অন্যের চেয়ে একটি নির্দিষ্ট গোত্রের পক্ষে ছিলেন বলে অভিযোগ করা হয়েছিল। 
২০১৬ সালের নির্বাচনে এই আসন থেকে আর. গণেশ বিজয়ী হয়েছিলেন।
আর. চন্দ্রশেকর

আর. চন্দ্রশেকর একজন ভারতীয় রাজনীতিবিদ। তিনি ২০১১ সালে মনপাড়াই আসন থেকে ১৪তম তামিলনাড়ু বিধানসভায় নির্বাচিত হয়েছিলেন। এবং ২০১৬ সালের নির্বাচনে নিজের আসনটি ধরে রেখেছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেন।
এস. টি. চেল্লাপান্ডিয়ান

এস. টি. চেল্লাপান্ডিয়ান হলেন সর্বভারতীয় আন্না দ্রাবিড় মুন্নেত্রা কড়গমের একজন রাজনীতিবিদ, যিনি থুথুকুডি আসন থেকে ২০১১ সালের তামিল বিধানসভা নির্বাচন জিতেছিলেন। তিনি ২০১৬ সালের নির্বাচনে একই নির্বাচনী কেন্দ্রে প্রতিদ্বন্দ্বিতা করেছিলেন এবং পি. গীতা জীবনের কাছে হেরেছিলেন। 
২০১১ সালে প্রথমবারের মতো একটি নির্বাচনে জয়লাভ করে, চেল্লাপান্ডিয়ান শ্রমকল্যাণ বিভাগে মন্ত্রী নিযুক্ত হয়েছিলেন।
২০২১–২২ বাংলাদেশ ক্রিকেট দলের নিউজিল্যান্ড সফর

বাংলাদেশ পুরুষ ক্রিকেট দল ২০২১ সালের জানুয়ারি মাসে দুটি টেস্ট ম্যাচ খেলার জন্য নিউজিল্যান্ড সফর করে। টেস্ট সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়। নিউজিল্যান্ডে যাতায়াতের সময় কোভিড-১৯ সংক্রান্ত জটিলতার কারণে ২০২১ সালের সেপ্টেম্বর মাসে সফরের সূচি সামান্য পিছিয়ে আনা হয়। প্রাথমিকভাবে সফরের সূচিতে তিনটি টোয়েন্টি২০ আন্তর্জাতিক (টি২০আই) ম্যাচ রাখা হয়েছিল। কিন্তু পরবর্তীতে নিউজিল্যান্ড ক্রিকেট দ্বারা সফরের সূচি ঘোষিত হওয়ার সময় সে ম্যাচগুলো বাদ দেয়া হয়।
সিরিজের প্রথম টেস্টে বাংলাদেশ ৮ উইকেটে জয়লাভ করে, যেটি ছিল নিউজিল্যান্ডের বিপক্ষে বাংলাদেশের প্রথম টেস্ট জয় এবং নিউজিল্যান্ডের মাটিতে নিউজিল্যান্ডের বিরুদ্ধে বাংলাদেশের প্রথম আন্তর্জাতিক ম্যাচ জয়। দ্বিতীয় টেস্টে নিউজিল্যান্ড জয়ী হয়ে সিরিজে ১–১ সমতা আনতে সক্ষম হয়।
সাকিব আল হাসানকে প্রাথমিকভাবে বাংলাদেশের দলে রাখা হয়েছিল, কিন্তু পরবর্তীতে তিনি বাংলাদেশ ক্রিকেট বোর্ড (বিসিবি)-এর অনুমতি নিয়ে দল থেকে নিজের নাম প্রত্যাহার করে নেন। তাঁর বদলি হিসেবে ফজলে মাহমুদকে দলে নেয়া হয়।
টেস্ট সিরিজের আগে দুটি প্রস্তুতিমূলক ম্যাচ খেলা হওয়ার কথা ছিল। কিন্তু নিউজিল্যান্ডে বাংলাদেশ দলের কোয়ারেন্টিন সংক্রান্ত জটিলতার কারণে প্রথম ম্যাচটি বাতিল করা হয়।
ই. পুগাঝেন্ডি

ই. পুগাঝেন্ডি একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি ১৯৮৯, ১৯৯৬ এবং ২০০১ সালের নির্বাচনে কুডলোর আসন থেকে দ্রাবিড় মুন্নেত্র কড়গমের প্রার্থী হিসাবে তিনি তামিলনাড়ু বিধানসভায় নির্বাচিত হয়েছিলেন। তার বাবা ইরে. এলামবজুঠি একজন ডিএমকে রাজনীতিবিদ ছিলেন।
ও. আর. রামচন্দ্রন

ও. আর. রামচন্দ্রন ছিলেন একজন ভারতীয় রাজনীতিবিদ এবং তামিলনাড়ুর বিধানসভার সদস্য ছিলেন। ১৯৯১ সালের নির্বাচনে কুম্বম আসন থেকে ভারতীয় জাতীয় কংগ্রেসের প্রার্থী এবং ১৯৯৬ ও ২০০১ সালের নির্বাচনে তামিল মাণিলা কংগ্রেসের (মোপনার) প্রার্থী হয়ে তিনি তামিলনাড়ু বিধানসভায় নির্বাচিত হয়েছিলেন।
এস. কণিথা সম্পথ

এস. কণিথা সম্পথ (জন্ম: ৫ নভেম্বর ১৯৬৫) একজন ভারতীয় রাজনীতিবিদ এবং ১২তম এবং ১৪তম তামিলনাড়ু বিধানসভা নির্বাচনে যথাক্রমে তিরুপ্পোরুর ও মাদুরন্তকাম আসন থেকে নির্বাচিত হয়েছিলেন। যা তফশিলি জাতির প্রার্থীদের জন্য সংরক্ষিত। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
২০১৬ সালের নির্বাচনে এই আসন থেকে এস. পুগাঝেঁথি জিতেছিলেন। 
সম্পথ ১৯৬৫ সালের ৫ নভেম্বর তিরুবন্নামালাইয়ে জন্মগ্রহণ করেছিলেন। তিনি বিবাহিত এবং তার তিন সন্তান রয়েছে।
ভি. শিবপুন্নিয়াম

ভি. শিবপুন্নিয়াম একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি ১৯৯৬, ২০০১ এবং ২০০৬ সালের নির্বাচনে মান্নারগুড়ি আসন থেকে ভারতের কমিউনিস্ট পার্টির প্রার্থী হিসাবে তামিলনাড়ু বিধানসভায় নির্বাচিত হয়েছিলেন।
এস. শিবরাজ

এস. শিবরাজ একজন ভারতীয় রাজনীতিবিদ এবং তামিলনাড়ুর বিধানসভার সদস্য ছিলেন। তিনি ১৯৮৪ ও ২০০৬ সালের নির্বাচনে ভারতীয় জাতীয় কংগ্রেস প্রার্থী হিসাবে ঋষীবন্দিয়াম আসন থেকে তামিলনাড়ু বিধানসভায় নির্বাচিত হয়েছিলেন। তিনি ১৯৯৬ ও ২০০১ সালের নির্বাচনে তামিল মাণিলা কংগ্রেস (মোপনার) প্রার্থী হিসাবে নির্বাচিত হয়েছিলেন।
ভি. সোমসুন্দরম

ভি. সোমসুন্দরম একজন ভারতীয় রাজনীতিবিদ এবং ২০১১ থেকে ২০১৬ পর্যন্ত কাঁচিপুরম আসন থেকে ১৪তম তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। তিনি ২০০৯ থেকে ২০০৬ সাল পর্যন্ত উথিরামেরুর আসন থেকে এআইএডিএমকে-র পূর্ববর্তী শাসনকালে তাঁত ও বস্ত্র মন্ত্রীর পদে ছিলেন।
২০১৬ সালের নির্বাচনে এই আসন থেকে সি. ভি. এম. পি. ইজিলারসন জিতেছিলেন ।
ডি. অমরামূর্তি

ডি. অমরামূর্তি একজন ভারতীয় রাজনীতিবিদ এবং তামিলনাড়ুর বিধানসভার বর্তমান সদস্য। ১৯৯৬ সালের নির্বাচনে তামিল মাণিলা কংগ্রেস প্রার্থী এবং ২০০৬ সালের নির্বাচনে ভারতীয় জাতীয় কংগ্রেসের প্রার্থী হিসাবে তিনি আরিয়ালুর আসন থেকে তামিলনাড়ু বিধানসভায় নির্বাচিত হয়েছিলেন।
এস. দুরাইয়াপ্পা

ডাঃ এস. দুরাইয়াপ্পা একজন ভারতীয় রাজনীতিবিদ এবং বাসুদেবানাল্লুর আসন থেকে ১৪তম তামিলনাড়ু বিধানসভার সদস্য ছিলেন। যা তফশিলি জাতির প্রার্থীদের জন্য সংরক্ষিত। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
২০১৬ সালের নির্বাচনে এই আসন থেকে এ. মনোহরন জিতেছিলেন।
আর. দোরাইস্বামী

আর. দোরাইস্বামী, যাকে চ্যালেঞ্জার দোরাই নামেও পরিচিত, তিনি একজন ভারতীয় রাজনীতিবিদ এবং কইম্বাতোর দক্ষিণ নির্বাচনী এলাকা থেকে ১৪তম তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন। 
২০১৬ সালের নির্বাচনে এই আসন থেকে আম্মান কে. অর্জুনান জিতেছিলেন।
গোভি. চেঝিয়ান

গোভি. চেঝিয়ান একজন ভারতীয় রাজনীতিবিদ এবং তিরুভিদাইমারুদুর নির্বাচনী এলাকা থেকে তামিলনাড়ু বিধানসভার বর্তমান সদস্য। তিনি দ্রাবিড় মুন্নেত্র কড়গম পার্টির প্রতিনিধিত্ব করেন। তিনি ২০১১, ২০১৬ এবং ২০২১ সালেও বিধানসভায় নির্বাচিত হয়েছিলেন। তিনি বর্তমানে তামিলনাড়ু বিধানসভায় মুখ্য সরকারি হুইপ।
দক্ষিণ দিনাজপুর বিশ্ববিদ্যালয়

দক্ষিণ দিনাজপুর বিশ্ববিদ্যালয় পশ্চিমবঙ্গের দক্ষিণ দিনাজপুর জেলার সদর শহর বালুরঘাটে অবস্থিত একটি সরকারি বিশ্ববিদ্যালয়। বিশ্ববিদ্যালয়টি ২০১৮ সালে প্রতিষ্ঠিত হয়। এটি পশ্চিমবঙ্গ সরকার পরিচালিত একটি বিশ্ববিদ্যালয়। বিশ্ববিদ্যালয়টি বালুরঘাটের মাহিনগরে অবস্থিত।
পশ্চিমবঙ্গ বিধানসভায় ২০১৮ সালের ৩১ জুলাই ‘দক্ষিণ দিনাজপুর বিশ্ববিদ্যালয় আইন, ২০১৮’ পাস হয়। এর পরে পশ্চিমবঙ্গ সরকার বিশ্ববিদ্যালয় প্রতিষ্ঠা এবং বিদ্যায়তনের নির্মাণ শুরু করে।
অধ্যাপিকা সঞ্চারী রায় মুখোপাধ্যায় ২০২০ সালের ১৫ ডিসেম্বর দক্ষিণ দিনাজপুর বিশ্ববিদ্যালয়ের প্রথম উপাচার্য হিসাবে যোগদান করেন।
দক্ষিণ দিনাজপুর বিশ্ববিদ্যালয়ের একটি মাত্র বিদ্যায়তন রয়েছে। বিদ্যায়তনটি বালুঘাটের মাহিনগরে অবস্থিত। বিদ্যায়তনের মোট আয়তন ১১.০৭ একর (৪৪,৮০০ বর্গমিটার)।
ইব্রাহিম রাইসি

সৈয়দ ইব্রাহিম রাইসি আল-সাদাতি () (১৪ ডিসেম্বর ১৯৬০ — ১৯ মে ২০২৪) ছিলেন একজন ইরানি রাজনীতিবিদ এবং বিচারক। তিনি ২০২১ সালের নির্বাচনে জয়ী হয়ে ৩ আগস্ট ২০২১ থেকে ১৯ মে ২০২৪ মৃত্যুর আগ পর্যন্ত ইরানের রাষ্ট্রপতি হিসেবে দায়িত্ব পালন করেছেন।
ইব্রাহিম রাইসি ইরানের বিচার ব্যবস্থার বিভিন্ন গুরুত্বপূর্ণ পদে কাজ করেছেন। তিনি ২০০৪ থেকে ২০১৪ সাল পর্যন্ত উপ প্রধান বিচারপতি, ২০১৪ থেকে ২০১৬ সাল পর্যন্ত অ্যাটর্নি জেনারেল এবং ২০১৯ থেকে ২০২১ সাল পর্যন্ত প্রধান বিচারপতি ছিলেন। ১৯৮০ এবং ১৯৯০-এর দশকে তিনি তেহরানের প্রসিকিউটর এবং উপ-প্রসিকিউটর হিসেবেও দায়িত্ব পালন করেছেন। ২০১৬ থেকে ২০১৯ সাল পর্যন্ত তিনি আস্থান কুদস রাযভী নামক একটি ধর্মীয় প্রতিষ্ঠানের তত্ত্বাবধায়ক এবং চেয়ারম্যান ছিলেন। রাইসি ২০০৬ সালে দক্ষিণ খোরাসান প্রদেশ থেকে প্রথমবারের মতো বিশেষজ্ঞ পরিষদের সদস্য নির্বাচিত হন। তিনি মাশহাদের জুমা নামাজের ইমাম এবং ইমাম রেজা মাজারের প্রধান ইমাম আহমদ আলা মোলহোদার জামাতা।
রাইসি ২০১৭ সালে রাষ্ট্রপতি নির্বাচনে প্রতিদ্বন্দ্বিতা করেছিলেন, কিন্তু মধ্যপন্থী রাষ্ট্রপতি হাসান রুহানির কাছে পরাজিত হন। তিনি তেহরানের "কসাই" নামে পরিচিত, কারণ তিনি ১৯৮৮ সালে ইরানে হাজার হাজার রাজনৈতিক বন্দির মৃত্যুদণ্ড কার্যকর করার কমিটির একজন সদস্য ছিলেন। এই কারণে তাকে "মৃত্যু কমিটি" নামে ডাকা হয়। মার্কিন যুক্তরাষ্ট্রের ফরেন অ্যাসেটস কন্ট্রোল অফিস তাকে নিষিদ্ধ করেছে এবং আন্তর্জাতিক মানবাধিকার সংস্থা ও জাতিসংঘের বিশেষ প্রতিবেদকরা তাকে মানবতার বিরুদ্ধে অপরাধের জন্য অভিযুক্ত করেছে।
ইব্রাহিম রাইসি ২০২১ সালে পুনরায় রাষ্ট্রপতি নির্বাচনে দাঁড়িয়ে ৬২.৯% ভোট পেয়ে হাসান রুহানিকে পরাজিত করেন। অনেকেই মনে করেন, এই নির্বাচন রাইসির পক্ষে প্রভাবিত করা হয়েছিল, কারণ তিনি ইরানের সর্বোচ্চ নেতা আলী খামেনির ঘনিষ্ঠ মিত্র। রাইসিকে প্রায়ই খামেনির পরবর্তী উত্তরসূরি হিসেবে দেখা হয়। ইরানি রাজনীতিতে রাইসি একজন কঠোরপন্থী নেতা হিসেবে পরিচিত।
তার রাষ্ট্রপতি থাকাকালীন সময়ে, মার্কিন যুক্তরাষ্ট্রের সাথে পারমাণবিক চুক্তি (JCPOA) নিয়ে আলোচনা আটকে যায় এবং ২০২২ সালের শেষের দিকে মাহসা আমিনির মৃত্যুর পর দেশটিতে বড় ধরনের প্রতিবাদ হয়। রাইসির সময় ইরান ইউরেনিয়াম সমৃদ্ধকরণ বাড়িয়েছে, আন্তর্জাতিক পরিদর্শনে বাধা দিয়েছে এবং রাশিয়ার ইউক্রেন আক্রমণে সমর্থন দিয়েছে। এছাড়া, ইরান গাজার সংঘাতে ইসরায়েলের উপর ক্ষেপণাস্ত্র ও ড্রোন হামলা চালায় এবং হিজবুল্লাহ ও হুথি আন্দোলনের মতো গোষ্ঠীগুলিকে অস্ত্র সহায়তা দিয়েছে।
১৯ মে ২০২৪ সালে রবিবার ইব্রাহিম রাইসি পূর্ব আজার বাইজানের প্রদেশে জলপাই এলাকায় প্রেসিডেন্ট ইলহাম আলীর সাথে জলাধার প্রকল্প উদ্বোধন শেষে ফেরার পথে রাইসিকে বহনকারী একটি হেলিকপ্টার ইরানের উত্তর-পশ্চিমে ভারজাকান এলাকার একটি বনে বিধ্বস্ত হয়। ওই দূর্ঘটনায় ইব্রাহিম রাইসি, ইরানের পররাষ্ট্র মন্ত্রী হোসেন আমির-আব্দুল্লাহিয়ান সহ হেলিকপ্টারে থাকা সবাই অর্থাৎ ৯জন নিহত হন।
সুখেন দে (ভারোত্তোলক)

সুখেন দে (জন্ম: ২৮ শে মার্চ ১৯৮৯) একজন ভারতীয় ভারোত্তোলক । তিনি স্কটল্যান্ডের গ্লাসগোতে ২০১৪ কমনওয়েলথ গেমসে পুরুষদের ৫৬ কেজি ওজন শ্রেণিতে স্বর্ণপদক জিতেছিলেন এবং এর আগে ২০১০ সালে দিল্লির কমনওয়েলথ গেমসে একই বিভাগে রৌপ্য পদক জিতেছিলেন। ২০১০ কমনওয়েলথ গেমসে মালয়েশিয়ার মোহাম্মদ পিসল জুলহিমি রৌপ্য পদক এবং গণেশ মালি ব্রোঞ্জ পদক জয় করেছিলেন। 
সুখেন দের জন্ম পশ্চিমবঙ্গের হাওড়ার আন্দুলে।
পৃথিবীর সর্বোচ্চ পর্বতের তালিকা

পৃথিবীতে সমুদ্রপৃষ্ঠ থেকে এর উচ্চতাসহ কমপক্ষে ১০৯ টি পর্বত রয়েছে। এই পর্বতমালার অধিকাংশ বিশাল অংশ ভারতীয় এবং ইউরেশিয়ান প্লেটের প্রান্তে অবস্থিত।
ফিফা বিশ্বকাপের ইতিহাস

বিশ্ব ফুটবল পরিচালনা কমিটি ফিফা পুরুষদের আন্তর্জাতিক ফুটবল টুর্নামেন্টের সিদ্ধান্ত নেওয়ার পর ১৯৩০ সালে প্রথম ফিফা বিশ্বকাপ অনুষ্ঠিত হয়। সে সময়কার ফিফা সভাপতি জুলে রিমে এই ধারণাটি পেশ করেন। ১৯৩০ সালে অনুষ্ঠিত প্রথম ফিফা বিশ্বকাপে আমন্ত্রিত হয়ে মাত্র তেরটি দল চূড়ান্ত টুর্নামেন্টে অংশ নেয়। এরপর থেকে বিশ্বকাপটি ধারাবাহিকভাবে বিস্তৃতকরণ এবং বিন্যাস পুনর্গঠন করা হয়েছে এবং বর্তমানে ৩২ দলের চূড়ান্ত টুর্নামেন্টের আগে দুই বছরব্যাপী বাছাই প্রক্রিয়া অনুষ্ঠিত হয় যেখানে বিশ্বের ২০০ টিরও বেশি দল অংশ নেয়।
২০২২ বিশ্বকাপ কাতারে অনুষ্ঠিত হবে। বিশ্বকাপ সাধারণত গ্রীষ্মের সময় অনুষ্ঠিত হলেও এটিই হবে প্রথম টুর্নামেন্ট যা গ্রীষ্মের সময় অনুষ্ঠিত হবে না। এটি ২১ নভেম্বর থেকে ১৮ ডিসেম্বর ২০২২ পর্যন্ত অনুষ্ঠিত হবে।
দলের সংখ্যা এবং প্রতিটি চূড়ান্ত টুর্নামেন্টের পদ্ধতি বছরের পর বছর ধরে যথেষ্ট পরিবর্তিত হয়েছে। বেশিরভাগ টুর্নামেন্ট প্রথমে রাউন্ড-রবিন লীগ পদ্ধতিতে গ্রুপ পর্ব এবং এরপর একক-বিদায় নকআউট পর্ব অনুষ্ঠিত হয়।
১৩৯ নং ওয়ার্ড, কলকাতা পৌরসংস্থা

ওয়ার্ড নং ১৩৯, কলকাতা পৌরসংস্থা হ'ল ভারতের পশ্চিমবঙ্গ রাজ্যের গার্ডেন রিচ পাড়ায় মেটিয়াব্রুজ (বারতলা-কারবালা) এর কিছু অংশ জুড়ে বরো নং ১৫- কলকাতা পৌরসংস্থা এর প্রশাসনিক বিভাগ।
ওয়ার্ড নং ১৩৯ এর সীমানাঃ উত্তরে এস এ ফারুকী রোড (আকরা রোড) ; পূর্বে সিমপুকুর লেন ও সন্তোষপুর রোডে; দক্ষিণে পাঁচুর ও মাকালহাটি মৌজার উত্তর সীমানা; এবং পশ্চিমে পাঁচুর মৌজার পূর্ব সীমানা। 
ওয়ার্ডটি কলকাতা পুলিশের মেটিয়াব্রুজ থানা পরিবেশন করে। 
ওয়াটগঞ্জ মহিলা থানা, ১৬ ওয়াটগঞ্জ স্ট্রিট, কলকাতা-৭০০ ০২৩ এ অবস্থিত এর অধিক্ষেত্র পোর্ট বিভাগের অধীনে সমস্ত পুলিশ থানা জুড়ে অর্থাৎ উত্তর বন্দর, দক্ষিণ বন্দর, ওয়াটগুঞ্জ, পশ্চিম বন্দর, গার্ডেন রিচ, একবলপুর, নাদিয়াল, রাজাবাগান এবং মেটিয়াব্রুজ। 
ওয়ার্ডটি একটি সিটি মিউনিসিপাল কর্পোরেশন কাউন্সিলের নির্বাচনী অঞ্চল গঠন করে এবং মেটিয়াবুরুজ বিধানসভা কেন্দ্র
আন্তর্জাতিক তারিখ রেখা

আন্তর্জাতিক তারিখ রেখা (ইং International Date Line) পৃথিবীর পৃষ্ঠে অঙ্কিত একটি কাল্পনিক রেখা যা উত্তর মেরু থেকে দক্ষিণ মেরু পর্যন্ত বিস্তৃত এবং একটি পঞ্জিকা দিবস এবং পরের দিনটির মধ্যে সীমানা নির্ধারণ করে। এটি প্রশান্ত মহাসাগরের মাঝামাঝি স্থান দিয়ে ১৮০ দ্রাঘিমারেখা অনুসরণ করে, তবে কিছু অঞ্চল এবং দ্বীপপুঞ্জের কাছাকাছি এটিকে বিচ্যুত করা হয়েছে।
পশ্চিম অভিমুখে ভ্রমণকারী ব্যক্তিদের অবশ্যই তাদের ঘড়িগুলি সেট করতে হবে:
যে কেউ পূর্ব দিকে ভ্রমণ করবে তাদের অবশ্যই তাদের ঘড়িগুলি সেট করতে হবে:
এটি করতে ব্যর্থ হলে স্থানীয় সময়গুলির সাথে তাদের সময় ভুল হবে।
আরব ভূগোলবিদ আবুলফিদা (১২৭৩-১৩৩১) ভবিষ্যদ্বাণী করেছিলেন যে ভূপ্রদক্ষিণকারীদের পৃথিবীর কোনো এক স্থানে স্থানীয় তারিখ থেকে একদিন এগিয়ে যেতে হবে। এই ঘটনাটি ১৫২২ সালে প্রথম সফল ভূপ্রদক্ষিণকারী ম্যাগেলান – এলকানোর অভিযানের (১৫১৯-১৫২২) শেষে নিশ্চিত করা গিয়েছিল। স্পেন থেকে বিশ্বের পশ্চিম দিকে যাত্রা করার পরে, অভিযানের পথে কেপ ভার্দেতে থামা হলে সেদিন জাহাজের সময় অনুযায়ী বুধবার, ৯ জুলাই ১৫২২ খ্রিস্টাব্দ ছিল। তবে স্থানীয়রা তাদের জানিয়েছিল যে এটি আসলে ১০ জুলাই ১৫২২ বৃহস্পতিবার ছিল। ক্রুরা বিস্মিত হয়েছিল, কারণ তারা ভ্রমণের তিন বছরের কোনো দিন বাদ দেননি। স্পেনের Venetian রাষ্ট্রদূত কার্ডিনাল গ্যাস্পারো কনটারিনিই প্রথম ইউরোপীয় যিনি এই সমস্যার সম্পর্কে সঠিক ব্যাখ্যা দিয়েছিলেন।
আইডিএলটি মূলত 180 ° দ্রাঘিমারেখা জুড়ে বিস্তৃত, প্রায় প্রশান্ত মহাসাগরের মাঝখানে এবং গ্রিনিচ দ্রাঘিমারেখা (মূলমধ্যরেখা) থেকে বিশ্বের অর্ধেক পথে অবস্থিত। অনেক জায়গায়, IDL 180 ° দ্রাঘিমারেখাকে সঠিকভাবে অনুসরণ করে। যদিও অন্যান্য জায়গায় আইডিএল সেই দ্রাঘিমারেখা থেকে পূর্ব বা পশ্চিমে বিচ্যুত হয়। এই বিচ্যুতিগুলি সাধারণত প্রভাবিত অঞ্চলগুলির রাজনৈতিক এবং/অথবা অর্থনৈতিক সম্পর্কের সঙ্গে সামঞ্জস্য বিধান করে করা হয়।
উত্তর থেকে দক্ষিণে অগ্রসর হতে থাকলে, 180° রেখা থেকে আইডিএলের প্রথম বিচ্যুতি ঘটিয়ে একে ভ্রাঙ্গেলিয়া দ্বীপ এবং চুকচি উপদ্বীপ (রাশিয়ান সাইবেরিয়ার পূর্বতম অঞ্চল) এর পূর্ব দিকে সরানো হয়েছে। উল্লেখ্য, ভ্রাঙ্গেলিয়া দ্বীপটি সরাসরি দ্রাঘিমাটির উপরে অবস্থিত। স্থানাঙ্ক: 71°32′N 180°0′E কিংবা 71°32′N 180°0′W। এটি এরপরে ডায়োমীড দ্বীপপুঞ্জদ্বয়ের মধ্যবর্তী বেরিং প্রণালীর ওপর দিয়ে প্রসারিত হয়েছে। প্রতিটি দ্বীপের থেকে আইডিএল দূরত্বে 168°58′37″ W দ্রাঘিমা বরাবর প্রসারিত হয়েছে। এটি পরে 180° দ্রাঘিমার থেকে অনেকটা পশ্চিমে বেঁকে সেন্ট লরেন্স দ্বীপ এবং সেন্ট ম্যাথু দ্বীপের পশ্চিম বরাবর অগ্রসর হয়েছে।
আইডিএল এরপর মার্কিন অ্যালিউশিয়ান দ্বীপপুঞ্জ ( অ্যাটু দ্বীপটি সবচেয়ে পশ্চিমে অবস্থিত) এবং রাশিয়ান কমান্ডার দ্বীপপুঞ্জের মধ্যে দিয়ে গিয়েছে। এরপরে এটি পুনরায় দক্ষিণ-পূর্ব দিকে বেঁকে 180° দ্রাঘিমায় ফিরে এসেছে। সুতরাং, "সমস্ত" "রাশিয়া আইডিএলের পশ্চিমে" এবং সমগ্র আমেরিকা যুক্তরাষ্ট্র (গুয়াম, উত্তর মারিয়ানা দ্বীপপুঞ্জ এবং ওয়েক দ্বীপপুঞ্জের বিচ্ছিন্ন অঞ্চলগুলি ব্যতীত) আইডিএলের পূর্বে অবস্থিত।
৭৮ নং ওয়ার্ড, কলকাতা পৌরসংস্থা

ওয়ার্ড নং ৭৮, কলকাতা পৌরসংস্থা কলকাতা পৌরসংস্থার বরো নং ৯ এর একটি প্রশাসনিক বিভাগ। ভারতীয় রাজ্য পশ্চিমবঙ্গ দক্ষিণ কলকাতার একবালপুর এবং মোমিনপুর এলাকা নিয়ে গঠিত।
৭৮ নং ওয়ার্ডের সীমানাঃ উত্তরে কবি মোহাম্মদ ইকবাল রোড; পূর্বদিকে ডায়মন্ড হারবার রোড; দক্ষিণে হুসেন শাহ রোড এবং ব্রুনফিল্ড রো; এবং পশ্চিমে ভূকাইলাশ রোড। 
ওয়ার্ডটি কলকাতা পুলিশের একবলপুর থানার আওতাধীন। 
ওয়াটগঞ্জ মহিলা থানা, ১৬ ওয়াটগঞ্জ স্ট্রিট, কলকাতা-৭০০০২৩ এ অবস্থিত। পোর্ট বিভাগের অধীনে সমস্ত পুলিশ থানা অর্থাৎ উত্তর বন্দর, দক্ষিণ বন্দর, ওয়াটগঞ্জ, পশ্চিম বন্দর, গার্ডেন রিচ, একবলপুর, নাদিয়াল, রাজাবাগান এবং মেটিয়াব্রুজ এর এখতিয়ার রয়েছে। 
ওয়ার্ডটি একটি সিটি মিউনিসিপাল কর্পোরেশন কাউন্সিল নির্বাচনী অঞ্চল গঠন করে এবং এটি কলকাতা বন্দরের একটি অংশ (বিধানসভা কেন্দ্র) ।
অমিত কুমার দাহিয়া

অমিত কুমার দাহিয়া (জন্ম: ১৫ই ডিসেম্বর ১৯৯৩) একজন ভারতীয় কুস্তিগির। তিনি যুক্তরাজ্যের লন্ডনে আয়োজিত ২০১২ গ্রীষ্মকালীন অলিম্পিকে ভারতের প্রতিনিধিত্বকারী ছিলেন তিনি অলিম্পিকে ভারতের প্রতিনিধিত্বকারী সর্বকনিষ্ঠ কুস্তিগির ছিলেন এবং ২০১২ সালের ভারতীয় অলিম্পিক প্রতিনিধি দলের সর্বকনিষ্ঠ ক্রীড়াবিদও ছিলেন।
অমিতের জন্ম হরিয়ানার সোনিপথ জেলার নহরি গ্রামে। তার পিতা নরেন্দ্র দাহিয়া একজন ছোট কৃষক হিসাবে নিযুক্ত। তার দুই ভাই সঞ্জু দহিয়া এবং দুষ্যন্ত দহিয়া
অমিত সাত বছর বয়সে দ্বিতীয় শ্রেণিতে পড়াকালীন স্কুলে নৈমিত্তিক কুস্তি ম্যাচের সময় সপ্তম শ্রেণির এক ছাত্রকে পরাজিত করেন। অপার সম্ভাবনা দেখে তাঁর শিক্ষক এবং তাঁর পরিবার তাকে সঠিক প্রশিক্ষণের জন্য কুস্তি শিখতে উতসাহিত করেছিলেন। তিনি হংসরাজীর আখড়ায় ভর্তি হয়েছিলেন, যা তখন কেবল বিনোদনের জন্য ব্যবহৃত হত।
তার প্রতিভা দেখার পরে, কুস্তি কোচ এবং প্রাক্তন এশিয়ান এবং কমনওয়েলথ গেমসের পদকপ্রাপ্ত সতপাল সিং তাকে দিল্লির ছত্রশাল স্টেডিয়ামে কুস্তি, প্রশিক্ষণ কেন্দ্রে নিয়ে যান।
পুরুষদের ৫৫ কেজির উদ্বোধনী রাউন্ডে কেজি ফ্রিস্টাইল বিভাগে, অমিত কাজাখস্তানের রুসলান সেকসেনবায়েভের মুখোমুখি হয়ে তাকে ৩: ০-এ পরাজিত করেছিলেন। পরের রাউন্ডে, অমিতের প্রতিপক্ষ ছিল জাপানের ইয়াসুহিরো ইনাবা, তার কাছে হেরে যান অমিত ০: ৫।
ইয়াসুহিরো চূড়ান্ত পর্বে পৌঁছানোর সাথে সাথে অমিত রেপেচেজ রাউন্ডে প্রতিযোগিতা করতে সক্ষম হন। প্রথম রিপাশেজ রাউন্ডে, তাঁর প্রতিপক্ষ ছিলেন ফিলিপাইনের আলভিন লোব্রিগিতো, যাকে তিনি 3: 1 পরাজিত করে ব্রোঞ্জ মেডেল বাউটে খেলার যোগ্যতা অর্জন করেছিলেন। অমিত কিরগিজস্তানের আল্টিনব্যাক আলিমবায়েভকে ৩: ০কে হারিয়ে ব্রোঞ্জের পদক জিততে সক্ষম হয়েছিলেন।
বুদাপেস্টে, অমিত ৫৫কেজি বিভাগে রৌপ্য পদক জিতেছিলেন স্বর্ণপদক বাউটে ইরানি হাসান রহিমির কাছে হেরে যান।
নয়াদিল্লিতে আয়োজিত টুর্নামেন্টে অমিত পুরুষদের ফ্রি স্টাইল ৫৫কেজিতে স্বর্ণপদক জিতেছিলেন , দক্ষিণ কোরিয়ার ইয়াং কিং-ইলকে স্বর্ণপদক দৌড়ে ১-০, ৫-২ পয়েন্টে হারিয়ে। প্রথম রাউন্ডের বিদায় নেওয়ার পরে, তিনি কোয়ার্টার ফাইনালে কাজাখস্তানের রাসুল কালিয়েভ এবং সেমিফাইনালে জাপানের ফুমিটাকা মরিশিটাকে পরাজিত করেছিলেন।
অমিত পুরুষদের ফ্রি স্টাইল ৫৭কেজি বিভাগে স্বর্ণপদক জিতেছিলেন নাইজেরিয়ার এবিকোমিনোমো ওয়েলসনকে ৬-২ পয়েন্টে পরাজিত করে।
অমিত কুমার দুর্ভাগ্যক্রমে তাঁর কমনওয়েলথ গেমসের কীর্তি পুনরাবৃত্তি করতে পারেন নি। তিনি প্রথম রাউন্ডেই টুর্নামেন্ট থেকে বিদায় নেন জাপানের ফুমিটাকা মরিশিটার কাছে ১: ৩ পয়েন্টে হেরে।
জর্জিয়া ও’কিফ

জর্জিয়া টোটো ও'কিফ (নভেম্বর ১৫, ১৮৮৭ - মার্চ ৬, ১৯৮৬) একজন মার্কিন আধুনিকতাবাদী বিমূর্ত চিত্রশিল্পী। তিনি বিস্তৃত করে আঁকা ফুল ও অস্থি, নিউ ইয়র্কের আকাশচুম্বী অট্টালিকা স্থাপত্য এবং নিউ মেক্সিকোর উত্তরভাগের অনন্য প্রাকৃতিক ভূদৃশ্যকে উপজীব্য করে আঁকা বিশাল মাপের চিত্রকর্মের জন্য বিখ্যাত ছিলেন। ও'কিফ "মার্কিন আধুনিকতাবাদের জননী" হিসাবে স্বীকৃত।
ওকিফ মার্কিন যুক্তরাষ্ট্রের উইসকন্সিন রাজ্যের সান প্রেইরি শহরে জন্মগ্রহণ করেন। তিনি শিকাগো শহরের শিল্পকলা ইনস্টিটিউটে ও পরবর্তীতে নিউ ইয়র্কের আর্ট স্টুডেন্টস লিগে পড়াশোনা করেন। ১৯১৩ থেকে ১৯১৮ সাল পর্যন্ত তিনি টেক্সাস অঙ্গরাজ্যে শিল্পকলার শিক্ষকতা করেন। ১৯১৬ সালে মার্কিন আলোকচিত্রশিল্পী ও একটি শিল্পকলা প্রদর্শনীঘরের (গ্যালারি) আলফ্রেড স্টিগলিৎস ওকিফের বিমূর্ত চিত্রকর্মগুলির ব্যাপারে আগ্রহ প্রকাশ করেন এবং নিউ ইয়র্ক শহরের তাঁর "২৯১" নামক প্রদর্শনশালাতে সেগুলির প্রদর্শনীর আয়োজন করেন। ১৯২৪ সালে ওকিফের সাথে স্টিগলিৎসের বিয়ে হয়। ১৯৪৬ সালে স্টিগলিৎসের মৃত্যু অবধি ওকিফের চিত্রকর্মগুলি প্রতি বছর স্টিগলিৎসের প্রদর্শনীশালায় প্রদর্শিত হত। এছাড়া আরও অনেক গুরুত্বপূর্ণ প্রতিষ্ঠানেও তাঁর শিল্পকর্মগুলি ব্যাপকভাবে প্রদর্শিত হয়।
১৯৪৯ সালে ও'কিফ নিউ মেক্সিকো অঙ্গরাজ্যে বাসস্থান বদল করেন। এসময় তিনি সেখানকার মরুভূমির ফুল ও ভূদৃশ্যাবলীর বৃহদাকার চিত্র অঙ্কনের জন্য সুখ্যাতি অর্জন করেন। তাঁর চিত্রকর্মগুলিতে একটিমাত্র ফুল বা গরুর মাথার খুলি খুব কাছ থেকে আঁকা থাকত। যদিও ও'কিফ তাঁর চিত্রকর্মের বিষয়বস্তুকে প্রতিনিধিত্ব করেই আঁকতেন, তা সত্ত্বেও তাঁর চিত্রগুলিতে সরলরেখার আধিক্য, রঙের লেপন ছিল পাতলা ও হালকা প্রকৃতির, আর চিত্রের গ্রন্থনার বিন্যাস ছিল সুস্পষ্ট, তাই এই সব কিছু মিলে তাঁর চিত্রকর্মকে এক ধরনের বিমূর্ত নকশার রূপ দেয়। তাঁর বেশ কিছু কাজে বিমূর্ত প্রভাব পরিলক্ষিত হয়, যার মধ্যে ফুলের চিত্রকর্মগুলি বিশেষভাবে উল্লেখ্য (যেমন ব্ল্যাক আইরিস, ১৯২৬; নিউ ইয়র্কের মেট্রোপলিটান মিউজিয়াম অভ আর্টে প্রদর্শিত হচ্ছে)। ঐসব চিত্রকর্মে ফুলের বিস্তারিত খুঁটিনাটি এত বড় করে দেখানো হয়েছে যে সেগুলি অপরিচিত ও বিস্ময়কর মনে হয়। ১৯৬০-এর দশকে বিমানে করে অনেকবার ভ্রমণের সূত্র ধরে অনুপ্রাণিত হয়ে ও'কিফ তাঁর চিত্রকর্মগুলিতে উড়ন্ত অবস্থায় দেখা আকাশ ও মেঘকে উপজীব্য করনে। তাঁর একটি বিশাল দেয়ালচিত্রের নাম "স্কাই অ্যাবভ ক্লাউডস", যেটির দৈর্ঘ্য প্রায় ২৪ ফুট। মার্কিন যুক্তরাষ্ট্রের বহু জাদুঘরে ও ব্যক্তিগত সংগ্রহশালায় ও'কিফের চিত্রকর্মগুলি শোভা পাচ্ছে।
ও'কিফ ১৯৮৬ সালে ৯৮ বছর বয়সে নিউ মেক্সিকোর স্যান্টা ফে শহরে মৃত্যুবরণ করেন।
হালতু

হালতু ভারতের পশ্চিমবঙ্গের কলকাতার একটি দক্ষিণ পাড়া। এই প্রধানত দিয়ে বেষ্টিত একটি আবাসিক এলাকা কসবায়, যাদবপুর, নন্দী বাগান, কালিকাপুর, ঢাকুরিয়া এবং সেলিমপুর।
গড়ফা মেইন রোড এবং কালিকাপুর রোডটি এখানে ছেদ করেছে। অঞ্চলটি কলকাতার বাস নেটওয়ার্কের সাথে ভালভাবে সংযুক্ত।
অটোরিকশা এবং ট্যাক্সিও পাওয়া যায়। 
বালিগঞ্জ জংশন রেলস্টেশন, ঢাকুরিয়া রেলস্টেশন এবং যাদবপুর রেল স্টেশন নিকটতম রেলস্টেশন।
গড়ফা অঞ্চলের নিকটে অবস্থিত শিক্ষাপ্রতিষ্ঠানের একটি তালিকা এখানে রয়েছে।
হালতু পাড়ার দুটি সুপরিচিত বাজার রয়েছে।
হালতু অঞ্চলের নিকটে আকর্ষণীয় জায়গাগুলির একটি তালিকা:
হালতুতে একটি ভ্যাগ্র্যান্ট হোমও রয়েছে যা পশ্চিমবঙ্গ সরকার পরিচালনা করে। তদুপরি, একটি পৌর বাজারও এখানে অবস্থিত।